ประกาศกรมการค้าภายในประกาศกรมการค้าภายในเรื่อง หลักเกณฑ์วิธีการในการขอรับทุนและการพิจารณาให้เงินทุนส่งเสริมร้านค้าชุมชน[๑] ตามที่กรมการค้าภายในได้ออกระเบียบว่าด้วยเงินทุนหมุนเวียนการขยายการส่งเสริมร้านค้าในชุมชน พ.ศ. ๒๕๔๐ระเบียบกรมการค้าภายในว่าด้วยเงินทุนส่งเสริมร้านค้าชุมชน พ.ศ. ๒๕๔๒ประกาศกรมการค้าภายใน เรื่อง หลักเกณฑ์วิธีการในการขอรับเงินทุนและพิจารณาให้เงินทุนหมุนเวียนการขยายการส่งเสริมร้านค้าในชุมชนลงวันที่ ๖ พฤษภาคม ๒๕๔๐ และประกาศกรมการค้าภายใน เรื่องการดำเนินการตามโครงการส่งเสริมและพัฒนาร้านค้าชุมชน ลงวันที่ ๘ มีนาคม ๒๕๔๒เพื่อให้เงินทุนทดรองปลอดดอกเบี้ยในรูปสินค้าอุปโภคบริโภคแก่ร้านค้าชุมชนนำมาจำหน่ายในร้านค้าชุมชนหรืออุปกรณ์ที่จำเป็นต้องใช้ในการดำเนินธุรกิจของร้านค้าชุมชนไปแล้ว นั้นเพื่อให้การดำเนินงานตามโครงการส่งเสริมและพัฒนาร้านค้าชุมชนเป็นไปด้วยความเรียบร้อยสามารถส่งเสริมพัฒนาธุรกิจในระดับหมู่บ้านได้อย่างมีประสิทธิภาพและเหมาะสมกับสภาพการณ์ปัจจุบันกรมการค้าภายในจึงออกประกาศ เรื่อง หลักเกณฑ์วิธีการในการขอรับเงินทุนและการพิจารณาให้เงินทุนส่งเสริมร้านค้าชุมชนไว้ดังต่อไปนี้ข้อ ๑ให้ยกเลิก๑.๑ ประกาศกรมการค้าภายในเรื่อง หลักเกณฑ์วิธีการในการขอรับเงินทุนและการพิจารณาให้เงินทุนหมุนเวียนการขยายการส่งเสริมร้านค้าในชุมชนลงวันที่ ๖ พฤษภาคม ๒๕๔๐๑.๒ประกาศกรมการค้าภายใน เรื่องการดำเนินการตามโครงการส่งเสริมและพัฒนาร้านค้าชุมชน ลงวันที่ ๘ มีนาคม ๒๕๔๒ข้อ ๒คุณสมบัติของผู้ขอรับเงินทุนผู้ขอรับเงินทุนต้องเป็นผู้บริหาร หรือกรรมการหรือผู้จัดการของร้านค้าชุมชนที่จัดตั้งขึ้นโดยการตกลงร่วมกันของบุคคลในหมู่บ้านเพื่อทำการค้าในหมู่บ้านนั้นและมีสถานที่ตั้งอยู่นอกเขตกรุงเทพมหานครข้อ ๓สิทธิของผู้รับเงินทุนที่ได้รับการพิจารณาผู้ขอรับเงินทุนที่ได้รับการพิจารณาคัดเลือกจะได้รับเงินทุนทดรองปลอดดอกเบี้ยเพื่อใช้หมุนเวียนในการซื้อสินค้ามาจำหน่ายในร้านค้าชุมชนและซื้ออุปกรณ์ที่จำเป็นต้องใช้ในการดำเนินธุรกิจของร้านค้าชุมชนในวงเงิน๓.๑รายละไม่เกิน ๕๐,๐๐๐ (ห้าหมื่น) บาท กรณีเป็นผู้ขอรับเงินทุนครั้งแรกจากกรมการค้าภายใน๓.๒รายละไม่เกิน ๑๐๐,๐๐๐ (หนึ่งแสน) บาทกรณีเป็นร้านค้าชุมชนที่ขอรับเงินทุนขั้นพัฒนาและผู้ขอรับเงินทุนได้ชำระเงินทุนคืนกรมการค้าภายในหรือหน่วยราชการอื่นครบถ้วนแล้วโดยไม่ขัดต่อระเบียบ หลักเกณฑ์ เงื่อนไขของหน่วยราชการนั้นหรือเป็นร้านค้าที่ได้มีการรวมกลุ่มลงหุ้นของประชาชนในหมู่บ้านที่ได้จัดตั้งร้านค้าขึ้นแล้วและการดำเนินงานประสบผลสำเร็จต่อเนื่องเป็นเวลาไม่น้อยกว่า๕ ปี และมีความประสงค์จะพัฒนาร้านค้า ซึ่งต้องใช้เงินทุนสูงขึ้นข้อ ๔การยื่นคำขอรับเงินทุนผู้ที่ประสงค์จะขอรับเงินทุนให้ยื่นคำขอรับเงินทุนตามแบบที่กำหนด ณสำนักงานการค้าภายในจังหวัดแห่งท้องที่ที่ร้านค้าชุมชนตั้งอยู่พร้อมเอกสารหลักฐานเพื่อประกอบการพิจารณาคัดเลือก ดังต่อไปนี้๔.๑สำเนาบัตรประจำตัวประชาชน พร้อมสำเนาทะเบียนบ้าน๔.๒สำเนาใบทะเบียนพาณิชย์ (ถ้ามี)๔.๓สำเนาใบสำคัญแสดงการจดทะเบียนสหกรณ์ หรือสำเนาใบทะเบียนจัดตั้งกลุ่มเกษตรกร(กรณีที่ร้านค้าชุมชนจัดตั้งโดยนิติบุคคล)๔.๔รายงานการประชุมจัดตั้งร้านค้าชุมชน๔.๕หนังสือมอบอำนาจจากผู้บริหารร้านค้าชุมชนให้กรรมการหรือผู้จัดการร้านค้าชุมชนมายื่นคำขอและรับเงินทุน๔.๖บัญชีรายชื่อและที่อยู่ของสมาชิก รวมทั้งจำนวนหุ้นของสมาชิกแต่ละคน๔.๗หนังสือรับรองจำนวนประชากรในหมู่บ้าน๔.๘สำเนาสมุดบัญชีคู่ฝากธนาคารของร้านค้าชุมชนหรือหนังสือรับรองการลงหุ้นของสมาชิกโดยประธานร้านค้า๔.๙เอกสารแสดงรายการสินค้าที่ร้านค้าชุมชนประสงค์จะซื้อพร้อมวงเงินที่ขอรับการสนับสนุน๔.๑๐แผนที่แสดงสถานที่ตั้งและหนังสือแสดงสิทธิการใช้สถานที่ในการจัดตั้งร้านค้าชุมชน๔.๑๑ในกรณีขอรับเงินทุนขั้นพัฒนา ร้านค้าชุมชนที่รับเงินทุนจากหน่วยราชการอื่น(นอกจากกรมการค้าภายใน) ต้องแสดงหลักฐานการได้รับเงินทุน และ/หรือการชำระเงินทุนคืนครบถ้วนตามระยะเวลาที่กำหนดกรณีเป็นร้านค้าที่ได้มีการรวมกลุ่มลงหุ้นของประชาชนในหมู่บ้านที่ได้จัดตั้งร้านค้าขึ้นแล้วต้องแสดงเอกสารผลการดำเนินงานที่ประสบผลสำเร็จต่อเนื่องย้อนหลัง ๕ ปีข้อ ๕การพิจารณาให้เงินทุน๕.๑ให้สำนักงานการค้าภายในจังหวัดตรวจสอบคำขอและเอกสารหลักฐานแล้วพิจารณาความเหมาะสมและความเป็นไปได้ในการดำเนินงานของร้านค้าชุมชนพร้อมทั้งความเห็นเบื้องต้นด้วยความเห็นชอบของผู้ว่าราชการจังหวัดแล้วส่งคำขอและเอกสารหลักฐานพร้อมความเห็นชอบเบื้องต้นให้กรมการค้าภายในเพื่อพิจารณาต่อไปทั้งนี้ ให้นำหลักเกณฑ์การพิจารณาคัดเลือก ข้อ ๕.๒ มาใช้โดยอนุโลม๕.๒กรมการค้าภายในจะพิจารณาคัดเลือกและกำหนดวงเงินที่จะให้แก่ผู้ขอรับเงินทุนแต่ละรายโดยจะพิจารณาถึงความพร้อมและความเหมาะสมของสภาพหมู่บ้าน ดังต่อไปนี้๕.๒.๑กรณีนำเงินทุนไปดำเนินกิจการของร้านค้าชุมชนที่ตั้งขึ้นครั้งแรก(๑)หมู่บ้านอันเป็นสถานที่ตั้งร้านค้าชุมชนต้องเป็นหมู่บ้านตามกฎหมายลักษณะปกครองท้องที่มีจำนวนบ้านไม่น้อยกว่า ๘๐ บ้านและราษฎรในหมู่บ้านได้เข้าร่วมเป็นสมาชิกของร้านค้าชุมชนไม่น้อยกว่า ๒๐ บ้านกรณีจำนวนบ้านน้อยกว่า ๘๐ บ้าน แต่ไม่น้อยกว่า ๕๐ บ้านต้องได้รับการรับรองและความเห็นชอบจากผู้ว่าราชการจังหวัด(๒)ต้องเป็นหมู่บ้านที่ยังไม่มีร้านค้าชุมชนที่ได้รับเงินทุนจากกรมการค้าภายในหรือหน่วยราชการอื่นมาก่อน(๓)ร้านค้าชุมชนที่ต้องมีทุนซึ่งแบ่งเป็นหุ้นมีมูลค้าหุ้นๆ ละไม่ต่ำกว่า ๑๐(สิบ) บาท และผู้ซึ่งเข้าเป็นสมาชิกจะต้องถือหุ้นไม่น้อยกว่า ๕ (ห้า) หุ้นและมีมูลค้ารวมไม่ต่ำกว่า ๕๐ (ห้าสิบ) บาท แต่ทั้งนี้การถือหุ้นต้องไม่เกินคนละ๑๐๐ (หนึ่งร้อย) หุ้น(๔)ร้านค้าชุมชนต้องมีคณะกรรมการบริหารร้านค้าชุมชน โดยคณะกรรมการดังกล่าวประกอบด้วยกรรมการซึ่งเลือกตั้งจากสมาชิกมีจำนวนตามสมควรและกรรมการที่ได้รับเลือกตั้งต้องเลือกกันเองเพื่อดำรงตำแหน่งประธานกรรมการผู้จัดการและตำแหน่งอื่นๆ ตามความเหมาะสมเพื่อประโยชน์ในการดำเนินกิจการของร้านค้าชุมชนในกรณีที่ไม่เข้าหลักเกณฑ์การพิจารณาคัดเลือกดังกล่าวข้างต้นกรมการค้าภายในอาจพิจารณาคัดเลือกให้เงินทุนเป็นกรณีพิเศษได้ในกรณีที่เกี่ยวกับความมั่นคงหรือในกรณีหน่วยงานภาครัฐหรือเอกชนขอความสนับสนุนโดยมีวัตถุประสงค์ในการจัดตั้งร้านค้าชุมชนร่วมกับกรมการค้าภายในตามประกาศฉบับนี้๕.๒.๒กรณีนำเงินไปขยายการดำเนินงานของร้านค้าชุมชนขั้นพัฒนา(๑)ต้องเป็นร้านค้าชุมชนที่เคยได้รับเงินทุนจากกรมการค้าภายในหรือจากหน่วยราชการอื่นๆและได้ชำระเงินทุนคืนครบถ้วนรวมทั้งได้ปฏิบัติถูกต้องตามหลักเกณฑ์เงื่อนไขที่กำหนดไว้ หรือเป็นร้านค้าที่ได้มีการรวมกลุ่มลงหุ้นของประชาชนในหมู่บ้านที่ได้จัดตั้งร้านค้าขึ้นแล้วและการดำเนินงานประสบผลสำเร็จต่อเนื่องเป็นเวลาไม่น้อยกว่า ๕ ปี(๒)ราษฎรในหมู่บ้านต้องเข้าร่วมเป็นสมาชิกเพิ่มขึ้นเมื่อรวมกับสมาชิกเดิมจะต้องไม่น้อยกว่ากึ่งหนึ่งของจำนวนราษฎรในหมู่บ้าน(๓)มีความสามารถที่จะเพิ่มทุนซึ่งเมื่อรวมกับเงินทุนเดิมแล้วต้องไม่น้อยกว่ากึ่งหนึ่งของเงินทุนที่ขอรับจากกรมการค้าภายในในการพิจารณาให้เงินทุนตามข้อ ๕.๒.๑ และข้อ ๕.๒.๒กรมการค้าภายในอาจกำหนดหลักเกณฑ์ เงื่อนไขการพิจารณาขึ้นใหม่ตามที่เห็นสมควรก็ได้ข้อ ๖เงื่อนไขที่ผู้ได้รับเงินทุนต้องปฏิบัติผู้ได้รับเงินทุนต้องปฏิบัติ ดังต่อไปนี้๖.๑ทำสัญญาตามแบบที่กำหนดโดยมีบุคคลซึ่งเป็นสมาชิกของร้านค้าชุมชนค้ำประกันการชำระหนี้ จำนวน ๓ คน๖.๒นำหนังสือรับรองเพื่อซื้อสินค้าที่กรมการค้าภายในออกให้ซื้อสินค้าจากร้านค้าส่งหรือบริษัทผู้ผลิตสินค้าตามที่กรมการค้าภายในอนุมัติและแจ้งให้ทราบเท่านั้นโดยกรมการค้าภายในจะจ่ายเงินให้แก่ร้านค้าส่งหรือบริษัทผู้ผลิตสินค้าแทนผู้ได้รับเงินทุน๖.๓ชำระเงินทุนคืนภายใน ๓๖ (สามสิบหก) เดือนนับแต่วันซื้อสินค้าหรืออุปกรณ์ที่จำเป็นต้องใช้ในการดำเนินธุรกิจ โดยมีระยะเวลาปลอดการชำระหนี้๑๒ (สิบสอง) เดือน การชำระหนี้ให้ชำระเป็นรายงวดๆ ละ ๖ (หก) เดือน รวม ๕ (ห้า) งวดในแต่ละงวดต้องชำระเงินในอัตราร้อยละ ๒๐ (ยี่สิบ)ของราคาสินค้าหรืออุปกรณ์ที่ซื้อและต้องชำระเงินงวดแรกนับแต่วันถัดจากวันครบกำหนดเวลาปลอดชำระหนี้๖.๔ชำระเงินทุนคืนให้กรมการค้าภายในตามจำนวนเงินที่กรมการค้าภายในได้จ่ายให้แก่ร้านค้าส่งหรือบริษัทผู้ผลิตสินค้าด้วยวิธีหนึ่งวิธีใดดังต่อไปนี้๖.๔.๑ชำระโดยการโอนเงินเข้าบัญชีที่กรมการค้าภายในกำหนดผ่านธนาคารกรุงไทย จำกัด(มหาชน) แล้วส่งสำเนาหลักฐานการโอนเงินดังกล่าวให้สำนักส่งเสริมและพัฒนาธุรกิจ๖.๔.๒ชำระด้วยตั๋วแลกเงินธนาคาร โดยสั่งจ่าย เงินทุนหมุนเวียนการขยายการส่งเสริมร้านค้าในชุมชนหรือ โครงการส่งเสริมร้านค้าชุมชนและชนบทแล้วแต่กรณี และจัดส่งทางไปรษณีย์ลงทะเบียนตอบรับพร้อมหนังสือนำส่ง๖.๔.๓ชำระด้วยไปรษณีย์ธนาณัติสั่งจ่าย สำนักส่งเสริมและพัฒนาธุรกิจกรมการค้าภายในโดยสั่งจ่าย ณ ที่ทำการ ปณ. หน้าพระลานเพียงแห่งเดียวกรณีที่ต้องเสียค่าธรรมเนียมหรือค่าบริการอื่นใดเกี่ยวกับการชำระเงินทุนผู้ได้รับเงินทุนต้องเป็นผู้รับภาระดังกล่าวด้วย๖.๕ใช้ชื่อร้านค้าชุมชนว่า ร้านค้าชุมชนหมู่บ้าน...(ชื่อหมู่บ้าน)...ในความส่งเสริมของกรมการค้าภายใน กระทรวงพาณิชย์๖.๖รายงานผลการดำเนินงานของร้านค้าชุมชนให้กรมการค้าภายในทราบตามแบบที่กำหนดดังต่อไปนี้๖.๖.๑กรณีร้านค้าชุมชนที่อยู่ระหว่างระยะเวลาปลอดการชำระหนี้หรือระหว่างระยะเวลาชำระเงินทุนคืนให้รายงานผลการดำเนินงานปีละ๒ ครั้ง ครั้งที่ ๑ รายงานผลการดำเนินงานของครึ่งปีแรก (มกราคม มิถุนายน) ภายในวันที่ ๓๑ กรกฎาคม และครั้งที่ ๒รายงานผลการดำเนินงานของครึ่งปีหลัง (กรกฎาคม ธันวาคม) ภายในวันที่ ๓๑ มกราคม ของปีถัดไป๖.๖.๒การรายงานผลการดำเนินงานครั้งแรกของร้านค้าชุมชนซึ่งมีระยะเวลาการดำเนินงานไม่ครบ๖ เดือนให้รายงานผลการดำเนินงานเช่นเดียวกับการรายงานผลการดำเนินงานดังกล่าวข้างต้น คือภายในวันที่ ๓๑ กรกฎาคม หรือภายในวันที่ ๓๑ มกราคม ของปีถัดไป แล้วแต่กรณีข้อ ๗การจัดหาร้านค้าส่งหรือบริษัทผู้ผลิตสินค้าเพื่อเข้าร่วมสนับสนุนโครงการ๗.๑ร้านค้าส่งหรือบริษัทผู้ผลิตสินค้าที่ประสงค์จะเข้าร่วมสนับสนุนโครงการส่งเสริมและพัฒนาร้านค้าชุมชนให้ยื่นคำขอตามแบบที่กรมการค้าภายในกำหนดณ สำนักงานการค้าภายในจังหวัดแห่งท้องที่ที่ประสงค์จะเข้าร่วมสนับสนุนโครงการ๗.๒ให้สำนักงานการค้าภายในจังหวัดที่รับคำขอ ตรวจสอบคำขอและเอกสารหลักฐานต่างๆให้ถูกต้องแล้วจัดส่งกรมการค้าภายในเพื่อพิจารณาอนุมัติให้ร้านค้าส่งหรือบริษัทผู้ผลิตสินค้าดังกล่าวเข้าร่วมสนับสนุนโครงการต่อไป๗.๓ร้านค้าส่งหรือบริษัทผู้ผลิตสินค้าที่ได้รับอนุมัติให้เข้าร่วมสนับสนุนโครงการส่งเสริมและพัฒนาร้านค้าชุมชนจากกรมการค้าภายในแล้วต่อไปนี้จะเรียกว่า ผู้ขายสินค้าต้องทำสัญญาการรับหนังสือรับรองของกรมการค้าภายในเพื่อซื้อสินค้ากับกรมการค้าภายในตามแบบสัญญาที่กำหนดข้อ ๘การอนุมัติให้ทุนส่งเสริมร้านค้าชุมชนและวงเงินทุนเพื่อซื้อสินค้า๘.๑ให้สำนักงานการค้าภายในจังหวัดรวบรวมเอกสารตามระเบียบกรมการค้าภายในว่าด้วยเงินทุนหมุนเวียนการยายการส่งเสริมร้านค้าในชุมชนพ.ศ. ๒๕๔๐ หรือระเบียบกรมการค้าภายในว่าด้วยทุนส่งเสริมร้านค้าชุมชน พ.ศ. ๒๕๔๒เพื่อขออนุมัติให้ทุนส่งเสริมร้านค้าชุมชนโดยมีหนังสือจากจังหวัดถึงกรมการค้าภายใน๘.๒ให้สำนักส่งเสริมและพัฒนาธุรกิจตรวจสอบคำขอรับเงินทุนและเอกสารประกอบคำขอให้เป็นไปตามระเบียบฯประกาศฯ ของกรมการค้าภายในและขออนุมัติการให้เงินทุนแก่ร้านค้าชุมชนที่ขอรับเงินทุนพร้อมทั้งขออนุมัติวงเงินเพื่อซื้อสินค้าไปในคราวเดียวกัน๘.๓ให้สำนักงานเลขานุการกรมโอนเงินค่าสินค้าที่ได้อนุมัติพร้อมการอนุมัติให้เงินทุนเสริมร้านค้าชุมชนเข้าบัญชีเงินฝากของสำนักงานการค้าภายในจังหวัดตามข้อ๙ข้อ ๙การเปิดบัญชีเงินฝากให้สำนักงานการค้าภายในจังหวัดเปิดบัญชีเงินฝากกับธนาคารกรุงไทยจำกัด (มหาชน) เพื่อรับโอนเงินค่าสินค้าจากสำนักงานเลขานุการกรม กรมการค้าภายในและเบิกจ่ายเงินดังกล่าวสำหรับเงิน ๒ ประเภท ดังต่อไปนี้๙.๑เงินทุนหมุนเวียนการขยายการส่งเสริมร้านค้าในชุมชน ให้เปิดบัญชีในชื่อ เงินทุนหมุนเวียนการขยายการส่งเสริมร้านค้าในชุมชนจังหวัด.........จำนวน ๒ บัญชี คือ(๑)บัญชีเงินฝากออมทรัพย์ เพื่อรับโอนเงินมาจากกรมการค้าภายใน(๒)บัญชีเงินฝากกระแสรายวันเพื่อการออกเช็คสั่งจ่ายเงินค่าสินค้าและอุปกรณ์แก่ผู้ขายสินค้า๙.๒เงินฝากส่งเสริมธุรกิจโครงการส่งเสริมร้านค้าชุมชนและชนบทให้เปิดบัญชีในชื่อโครงการส่งเสริมร้านค้าชุมชนและชนบท จังหวัด.........จำนวน ๒ บัญชี คือ (๑)บัญชีเงินฝากออมทรัพย์ เพื่อรับโอนเงินมาจากกรมการค้าภายใน(๒)บัญชีเงินฝากระแสรายวัน เพื่อการออกเช็คสั่งจ่ายเงินค่าสินค้าและอุปกรณ์แก่ผู้ขายสินค้าทั้งนี้ให้สำนักงานการค้าภายในจังหวัดมีหนังสือแจ้งรายละเอียดการเปิดบัญชี เลขที่บัญชีและรายชื่อข้าราชการผู้มีอำนาจลงนามสั่งจ่ายเงินจากบัญชีดังกล่าวโดยหัวหน้าสำนักงานการค้าภายในจังหวัดและเจ้าหน้าที่ที่ได้รับมอบหมายให้ปฏิบัติหน้าที่ด้านการเงินเป็นผู้ลงนามและแจ้งให้สำนักส่งเสริมและพัฒนาธุรกิจ และสำนักงานเลขานุการกรมกรมการค้าภายในทราบด้วยข้อ ๑๐การส่งมอบ การรับ และการจ่ายเงินค่าสินค้าและอุปกรณ์เมื่อกรมการค้าภายในได้อนุมัติให้เงินทุนส่งเสริมร้านค้าชุมชนและเงินค่าสินค้าและสำนักงานเลขานุการกรมโอนเงินเข้าบัญชีที่เปิดไว้ตามข้อ๙ แล้ว ให้หัวหน้าสำนักงานการค้าภายในจังหวัดลงนามในหนังสือมอบอำนาจและดำเนินการดังต่อไปนี้๑๐.๑ทำสัญญากับร้านค้าชุมชน และผู้ค้ำประกันตามแบบที่กำหนด(สัญญาการใช้หนังสือรับรองของกรมการค้าภายในเพื่อซื้อสินค้า)๑๐.๒ทำสัญญากับผู้ขายสินค้าตามแบบที่กำหนด(สัญญาการรับหนังสือรับรองของกรมการค้าภายในเพื่อซื้อสินค้า)๑๐.๓เมื่อได้ทำสัญญาในนามกรมการค้าภายในตามข้อ ๑๐.๑ และข้อ ๑๐.๒ แล้วให้สำนักงานการค้าภายในจังหวัดนัดผู้รับเงินทุนและผู้แทนร้านค้าชุมชนมาพบผู้ขายสินค้าเพื่อรับและส่งมอบสินค้าและอุปกรณ์ภายใน๑๕ วันทำการ นับแต่วันที่ได้รับเงินโอนเข้าบัญชียกเว้นกรณีที่มีเหตุสุดวิสัยให้แจ้งเหตุดังกล่าวเป็นหนังสือให้กรมการค้าภายในทราบและให้ดำเนินการทันทีที่เหตุสุดวิสัยดังกล่าวสิ้นสุดลง๑๐.๔ในระหว่างการรับและส่งมอบสินค้าให้สำนักงานการค้าภายในจังหวัดตรวจสอบการรับและส่งมอบสินค้าระหว่างร้านค้าชุมชนและผู้ขายสินค้าให้เป็นไปตามนโยบายที่กรมการค้าภายในกำหนดโดยผู้รับเงินทุนครั้งแรกควรรับสินค้าอุปโภคบริโภคที่จำเป็นแก่การครองชีพ เช่นสบู่ ผงซักฟอก ยาสีฟัน น้ำปลา ฯลฯ เป็นหลัก ส่วนร้านค้าชุมชนขั้นพัฒนาจะต้องซื้อสินค้าตามรายการและราคาที่แจ้งไว้ตามแบบคำขอรับเงินทุนขั้นพัฒนาทั้งนี้ ควรเป็นสินค้าที่ใช้ทุนสูงขึ้น เช่น น้ำมันเชื้อเพลิง ปุ๋ยเคมี แก๊สหุงต้มฯลฯ๑๐.๕เมื่อร้านค้าชุมชนได้รับสินค้าถูกต้องแล้วให้สำนักงานการค้าภายในจังหวัดส่งมอบเช็คเป็นค่าสินค้าให้กับผู้ขายสินค้าภายในวันเดียวกันนั้น๑๐.๖เมื่อผู้รับเงินทุน (ผู้ซื้อสินค้า)และผู้ขายสินค้าได้ลงนามในหนังสือรับรองเพื่อซื้อสินค้าแล้วให้เก็บต้นฉบับหนังสือรับรองพร้อมคู่ฉบับไว้เพื่อดำเนินการต่อไปตามข้อ๑๒ข้อ ๑๑การคืนเงินทุนให้กรมการค้าภายใน๑๑.๑ในการซื้อขายสินค้าระหว่างร้านค้าชุมชนและผู้ขายสินค้าหากมีเงินค่าสินค้าคงเหลือจากการซื้อขายให้สำนักงานการค้าภายในจังหวัดโอนเงินส่วนที่เหลือคืนกรมการค้าภายใน ภายใน ๗วันทำการ นับแต่วันที่ได้ส่งมอบเช็คเพื่อจ่ายเป็นค่าสินค้าและอุปกรณ์ให้แก่ผู้ขายสินค้าตามวิธีการโอนเงินคืนในข้อ๑๑.๓๑๑.๒กรณีกรมการค้าภายในได้โอนเงินทุนไปยังสำนักงานการค้าภายในจังหวัดแล้วต่อมาปรากฏว่าผู้ได้รับเงินทุนได้แจ้งขอยกเลิกสิทธิการรับเงินทุนก่อนการใช้สิทธิดังกล่าวให้สำนักงานการค้าภายในจังหวัดโอนเงินคืนกรมการค้าภายใน ภายใน ๗ วันทำการนับแต่วันที่ได้รับแจ้ง ตามวิธีการโอนเงินคืนในข้อ ๑๑.๓ยกเว้นกรณีมีเหตุจำเป็นให้แจ้งเป็นหนังสือให้กรมการค้าภายในทราบและโอนเงินจำนวนดังกล่าวคืนกรมการค้าภายในทันทีที่เหตุจำเป็นสิ้นสุดลง๑๑.๓การโอนเงินจากสำนักงานการค้าภายในจังหวัดคืนกรมการค้าภายในให้กระทำโดยโอนเงินผ่านธนาคารกรุงไทย จำกัด (มหาชน)เข้าบัญชีเงินทุนหมุนเวียนการขยายการส่งเสริมร้านค้าในชุมชนหรือบัญชีโครงการส่งเสริมร้านค้าชุมชนและชนบทของกรมการค้าภายในแล้วแต่กรณีข้อ ๑๒การรายงานผลและส่งเอกสารหลักฐานให้สำนักงานการค้าภายในจังหวัดรายงานผลการดำเนินงานพร้อมส่งเอกสารหลักฐานให้สำนักส่งเสริมและพัฒนาธุรกิจดังต่อไปนี้๑๒.๑ต้นฉบับหนังสือรับรองเพื่อซื้อสินค้า (สีขาว) และคู่ฉบับ (สีชมพู)ซึ่งผู้ซื้อสินค้าและผู้ขายสินค้าลงนามแล้วตามข้อ ๑๐.๖(สำหรับคู่ฉบับสีฟ้าให้สำนักงานการค้าภายในจังหวัดเก็บไว้เป็นหลักฐาน)๑๒.๒สำเนาเช็คฉบับที่สำนักงานการค้าภายในจังหวัดจ่ายเป็นค่าสินค้าและอุปกรณ์แก่ผู้ขายสินค้าตามข้อ ๑๐.๕ พร้อมรับรองสำเนาถูกต้อง๑๒.๓ต้นฉบับใบเสร็จรับเงิน๑๒.๔ต้นฉบับเอกสารแสดงรายการ ปริมาณและราคาสินค้าซึ่งราคาสินค้าที่ได้ซื้อขายจะต้องมียอดรวมตรงกับใบเสร็จรับเงินข้อ ๑๓ค่าธรรมเนียมและค่าใช้จ่ายหากมีค่าธรรมเนียมและค่าใช้จ่ายอื่นๆที่เกิดขึ้นจากการดำเนินงานทางธนาคารเกี่ยวกับการจ่ายเงินค่าสินค้าและอุปกรณ์แก่ผู้ขายสินค้าให้ผู้ขายสินค้าเป็นผู้รับผิดชอบค่าธรรมเนียมและค่าใช้จ่ายดังกล่าวทั้งสิ้นข้อ ๑๔การงดการพิจารณาให้เงินทุนหากเงินทุนหมุนเวียนหมดลงก่อนที่กรมฯจะพิจารณาให้เงินทุนแก่ผู้ยื่นคำขอครบทุกรายให้ถือเป็นการงดการพิจารณาให้เงินทุนโดยปริยายประกาศณ วันที่ ๒๑ สิงหาคม พ.ศ. ๒๕๔๓ร้อยโทสุชาย เชาว์วิศิษฐอธิบดีกรมการค้าภายในฐิติพงษ์/พิมพ์๒๘พฤศจิกายน ๒๕๔๘[๑]รก.๒๕๔๔/พ๖๓ง/๕/๔กรกฎาคม ๒๕๔๔